ཡང་ལན་རེར་འདས་དོན་ནི་ཡིད་འོང་དང་སེམས་ཤུགས།བརྩེ་འདང་དང་མདུན་ལམ་བཅས་ཀྱི་ལྡེ་མིག་ལྟ་བུ་ཡིན་ཏེ།ཁ་བ་ལྷུབ་ལྷུབ་ཏུ་འབབ་པའི་ཞོགས་པ་ཞིག་ལ་འུ་གཉིས་ཀྱིས་ཝུ་ཆང་སྒམ་གང་ཉོས་ཏེ་ཕ་ཡུལ་གྱི་བཀྲ་ཤིས་ཆོས་སྒར་ཐང་དུ་འབོད་པའི་དར་ལྕོག་ཐང་ནས་ཆང་ཡིད་ཚིམ་པ་ཞིག་འཐུང་བ་དྲན་ནམ།དེ་དུས་འུ་གཉིས་ཏག་ཏག་ཕོ་ལོ་བཅོ་བརྒྱད་ཀྱི་རྣ་ཚར་བཏགས་པའི་གསར་བུ་གཉིས་ཡིན་ལ།ལན་རེར་རིགས་ཞེན་གྱི་ཁ་ཕོ་བྱས་ཤིང་ལན་རེར་བརྩེ་དུང་གི་མིག་ཆུ་བཏོན་པའི་ཉི་མ་དེ་དྲན་ནམ།ངས་བལྟས་ན།འུ་གཉིས་ཀྱི་འདང་བརྩེ་དང་གཤིས་ཀའབྱུང་འགྱུར་ལ་བཏབ་པའི་རེ་འདུན་དང་རྣོ་ལྕགས་ལས་སྲ་བའི་ཁེར་ཚུགས་དང་སྒལ་ཚུགས་ཀྱི་མ་རྩ་ཡང་ཉི་མ་དེ་ནས་བཞག་པར་འདོད་ལ།དེའི་རྗེས་ཀྱི་འཚོ་བ་དང་སློབ་སྦྱོང་གི་གོ་རིམ་ནང་འུ་གཉིས་ཀྱིས་ཕན་ཚུན་བོར་མ་མྱོང་ལ་ཕན་ཚུན་གྱི་སེམས་ལ་བཞག་པའི་མཐོང་མི་ཐུབ་པའི་བག་ཆགས་དེ་བརྗེད་ག་ལ་མྱོང་།